cyanic-selkie/wikianc huggingface dataset:
Fallen (Evanescencen albumi)
Fallen on rockyhtye Evanescencen albumi, joka julkaistiin vuonna 2003. Vuonna 2004 albumista julkaistiin uusi versio, jolla on mukana myös ”My Immortal” -kappaleen radioversio ”My Immortal (Band Version)”.
Albumia on myyty maailmanlaajuisesti yli 15 miljoonaa kappaletta, ja se on myynyt Yhdysvalloissa 7-kertaista platinaa. Suomessakin se oli vuoden 2003 toiseksi myydyin ulkomainen albumi yli 50 000 kopion myynnillä. Korkeimmillaan albumi oli Suomen albumilistalla listaykkösenä. Albumi on myynyt Yhdysvalloissa timanttia, eli 10 miljoonan kopion edestä.
Kappaleet
Japanin bonuskappale
Mustakaapukutoja
Mustakaapukutoja (Ploceus weynsi) on kutojien heimoon kuuluva varpuslintu.
Levinneisyys
Mustakaapukutojaa tavataan Kongon demokraattisessa tasavallassa, Tansaniassa ja Ugandassa. Lajin on kuvattu esiintyvän paikallisesti ja kausittaisesti. Lajin ei uskota olevan vaarassa, ja se on luokiteltu elinvoimaiseksi.
Octavia E. Butler
Elämä ja ura
Butler syntyi vuonna 1947 Kalifornian Pasadenassa. Hänen isänsä, kengänkiillottaja Laurice, kuoli Butlerin ollessa vasta pieni lapsi, ja hänen äitinsä työskenteli sisäkkönä elättääkseen sekä tyttärensä että tämän isoäidin. Perhe eli etnisesti monimuotoisessa naapurustossa eikä Butler kokenut rotuerottelun ankarimpia puolia. Monet Butlerin lapsuusmuistoista olivat tarinoita, joita hänen äitinsä ja isoäitinsä kertoivat hänelle.
Butler oli hyvin ujo kouluympäristössä ja omien sanojensa mukaan haaveilija. Nämä tekijät yhdessä hänen lukihäiriönsä kanssa vaikeuttivat hänen koulunkäyntiään huomattavasti. Hän kuitenkin päihitti lukihäiriönsä ja alkoi kirjoittaa 10-vuotiaana paetakseen sekä yksinäisyyttään että tylsyyttä. Hänen kiinnostuksensa tieteiskirjallisuuteen heräsi hänen ollessaan 12-vuotias.
Ystävät ovat kuvailleet Butleria huumorintajuiseksi naiseksi, joka tarkkaili mielellään ihmisluontoa. Itse Butler on sanonut: ”Olen 53-vuotias kirjailija, joka muistaa olleensa 10-vuotias kirjailija ja odottaa olevansa joku päivä 80-vuotias kirjailija. Olen myös epäsosiaalinen – erakko Seattlen keskellä – koska haluan, pessimisti jos en pidä varaani, feministi, musta, entinen baptisti, ja ristiriitainen yhdistelmä kunnianhimoa, laiskuutta, epävarmuutta, varmuutta ja määrätietoisuutta.”
Butlerin ensimmäinen tarina Crossover ilmestyi vuonna 1971 Clarion-antologiassa, mutta seuraavan viiden vuoden aikana hänen onnistui myydä vain yksi tarina. Hänen varsinainen kirjailijan uransa alkoi vuonna 1976 Patternist-sarjan ensimmäisen osan myötä. Butler on voittanut useita palkintoja uransa aikana ja oli ensimmäinen tieteiskirjailija, joka sai MacArthur-säätiön Genius-apurahan vuonna 1995.
Franco Alfano
pienoiskuva|Franco Alfano Franco Alfano (8. maaliskuuta 1875 – 27. lokakuuta 1954) oli italialainen säveltäjä ja pianisti.
Alfano syntyi Posillipossa vuonna 1875. Hän opiskeli pääasiassa Napolissa. Myöhemmin hän jatkoi opintojaan Leipzigissa. Alfano sävelsi ensimmäisen oopperansa, Mirandan vuonna 1896. Vuodesta 1918 lähtien hän työskenteli Bolognan ja vuodesta 1923 lähtien Torinon konservatoriossa. Vuonna 1926 Alfano viimeisteli Giacomo Puccinin keskeneräiseksi jääneen oopperan Turandot. Alfano kuoli Sanremossa vuonna 1954.
Alfano sävelsi pääasiassa oopperoita, mutta hänen tuotantoonsa kuuluu myös muun muassa sinfonioita ja kamarimusiikkia.
Vasco Rossi
thumb|Vasco Rossi Vasco Rossi (s. 7. helmikuuta 1952 Zocca, Italia ) on Italian tunnetuimpia laulaja-lauluntekijöitä. 26-vuotisen uransa aikana hän on julkaissut 21 albumia ja kirjoittanut noin 130 laulua. Lisäksi Rossi on kirjoittanut sanoituksia muille artisteille.
Rossi on tunnettu epäsovinnaisesta elämäntyylistään, ja häntä on myös kritisoitu siitä. Hän on kärsinyt ehdollisen tuomion huumausaineiden hallussapidosta. Myös hänen lauluissaan puhutaan rankoista aiheista koruttomalla tavalla, ja hän kutsuukin itseään provocautoreksi, provosoivaksi lauluntekijäksi.
Rossin tunnetuimpiin lauluihin kuuluvat Albachiara ja Vita spericolata.
Kirkko ja valtio -komitea
Kirkko ja valtio -komitea oli parlamentaarinen komitea, joka selvitti kirkon ja valtion välistä suhdetta. Suomen luterilainen kirkko oli toivonut komitean asettamista, ja Rafael Paasion toinen hallitus asetti komitean huhtikuussa 1972. Komitea sai työnsä valmiiksi kesäkuussa 1977. Komitea oli mietinnössään pääosin yksimielinen luterilaisen kirkon vuoden 1970 vastaavan komitean kanssa. Komitea katsoi, että kirkkojen ja valtion välinen suhde tulisi säilyttää pääpiirteissään ennallaan.
Komitean puheenjohtajana oli SDP:n poliitikko ja seurakuntatoimija Aarne Laurila sekä sihteereinä teologi Juha Seppo ja oikeustieteen lisensiaatti Lauri Tarasti. Komitean muita jäseniä olivat muun muassa tuleva arkkipiispa Mikko Juva, kansanedustaja Matti Ahde (SDP), kansanedustaja Kalevi Kivistö (SKDL), teologi Maunu Sinnemäki (SDP), kansanedustaja Raino Westerholm (SKL), pappi Juhani Simojoki (SDP) sekä asiantuntijana professori Eino Murtorinne.
Komitean ehdotukset
Komitea käsitteli mietinnössään laajasti kirkon ja valtion suhdetta sekä uskonnonvapautta koskevaa lainsäädäntöä. Komitea ehdotti kirkon ja valtion suhteiden pysyttämistä oleellisimmilta kohdiltaan ennallaan. Seuraavia asioita se kuitenkin ehdotti muutettaviksi:
Mietinnön vastaanotto ja ehdotusten toteuttaminen
Lausuntokierroksen jälkeen opetusministeriö asetti työryhmätasoisen valmisteluelimen tekemään käytännön toimenpide-ehdotuksia komiteanmietinnön pohjalta. Työryhmä kuitenkin ehdotti, että käytännöllisesti katsoen mitään komitean muutosehdotuksista ei tule toteuttaa. Puheenjohtaja Jaakko Nummisen lehdistölausuntojen mukaan ”yhteiskunnan asenneilmasto on tällä hetkellä sellainen, ettei muutoksille ole nyt sijaa”.
Osa komitean ehdotuksista on toteutettu 1990-luvulla tai myöhemmin. Vuonna 1993 säädettiin uusi, entistä selvästi suppeampi kirkkolaki, joka siirsi kirkon itse kirkkojärjestyksellä päätettäväksi monia kirkon sisäisiä asioita, joista oli ennen säädetty lailla. Komitean ehdotuksen mukaisesti myös tuomiokapitulit siirrettiin vuoden 1997 alussa kirkon yllä­pidettäviksi. Vuonna 1995 uudistettiin hallitusmuodon perusoikeuksia koskeneet säännökset, niiden joukossa myös uskonnonvapautta koskeva kohta. Oikeusasiantuntija Pauli Nopan mukaan ennen uudistusta uskonnonvapauden periaatetta ei ilmaistu lainsäädännössä lainkaan, ellei uskonnonvapauslain nimeä katsota sellaiseksi. Vuonna 2003 säädettiin uusi uskonnonvapauslaki.
Suomen evankelis-luterilaisen kirkon lausunto
Suomen evankelis-luterilaisen kirkon kirkolliskokous antoi lausuntonsa Kirkko ja valtio -komitean mietinnöstä vuonna 1979. Komitean ratkaisut muistuttivat monissa kohdissa linjauksia, joita kirkon sisäinen, piispa Erkki Kansanahon johtama Kirkko–valtio-komitea oli esittänyt 1970-luvun alussa. Kirkolliskokous yhtyikin lähes kaikkiin Kirkko ja valtio -komitean keskeisistä linjaratkaisuista. Keskustelua herätti lähinnä se, tuliko tuomiokapitulit ja piispojen nimitysoikeus siirtää valtiolta kirkolle. Niukka enemmistö kirkolliskokousedustajista päätyi tuossa vaiheessa kannattamaan tuomiokapitulien säilyttämistä valtionhallinnon osana. Toisaalta pieni enemmistö asettui tukemaan piispojen nimitysoikeuden siirtämistä tasavallan presidentiltä kirkon omille elimille.
Komitean muodostaminen
Nimittäessään komitean jäseniä, pysyviä asiantuntijoita ja sihteeristöä valtioneuvosto ei ole ottanut mukaan yhtään uskonnottomien oikeusturvakysymysten asiantuntijaa. Komitean kokoonpano on täysin evankelisluterilainen. Komiteatyö on muodostunut pelkästään kirkollisten näkökohtien puolustamiseksi. Liiton mukaan voidaan kysyä, oliko tällaisen tavallaan kirkon sisäisen komitean nimittäminen tarpeellista, koska kirkko on jo laatinut omia mietintöjä samoista asioista. Julkisten varojen käyttämistä tämän laatuiseen komiteatyöhön voidaan liiton mielestä pitää ajatuksenvapauden loukkauksena.
Liitto huomautti, että mietintö ei käsittele Vapaa-ajattelijain liiton tutkimusta Raportti uskonnonvapaudesta I. Mietintö sisältää vain kirkon omia tilastoja uskonnonopetuksen eri muotojen kannatuksesta. Liitto toteaa, että Suomen Gallupin mukaan Vapaa-ajattelijain liiton haastattelukysymykset olivat paremmin muotoiltuja kuin kirkon vastaavien tutkimusten. Komitea ei ole edes selvitellessään asioista käytyä keskustelua ottanut huomioon vapaa-ajattelijain esittämiä näkemyksiä ja julkilausumia. Komitea ei ehdota kirkon ja valtion eroa, joka liiton mukaan on uskonnonvapauden toteutumisen perusedellytys.
Historiallinen katsaus
Liiton mukaan komitea on historiallista katsausta rajatessaan halunnut antaa käsityksen, että historiallisista syistä nykyinen tilanne on säilytettävä. Katsaus ei sisällä juuri mitään tietoja maista, joista kirkko on erotettu valtiosta ja koulu kirkosta. Myös käyttäessään valtion virallisia asiakirjoja kuten valtiopäivien pöytäkirjoja komitea on ollut ”törkeällä tavalla valikoiva kirkon eduksi”. Julius Ailion ja Hannes Ryömän kaltaisten kirkon vastustajien esittämät puheenvuorot uskonnonvapauslaista on liiton mukaan sivuutettu.
Uskonnonvapaus perusoikeutena
Liiton mukaan komitea tulkitsee YK:n ihmisoikeuksien julistuksen 18 artiklaa täysin väärin väittäessään, että se sisältää samat asiat kuin Suomen hallitusmuodon 8 §. Eduskunnan oikeusasiamies totesi päätöksessään n:o 1992/1977, ettei Suomen hallitusmuoto määrittele eikä turvaa uskonnonvapautta. Ihmisoikeuksien julistuksen 18 artikla asettaa uskonnon ja uskonnottoman vakaumuksen samaan asemaan.
Liitto huomautti, että mietinnössä ei oteta huomioon oikeutta kieltäytyä uskonnollisista menoista. Hartikainen toimi peruskoulun matematiikan opettajana, ja lausunnon antamisen aikana hän oli tekemässä valitusta YK:n ihmisoikeuskomitealle siitä kuinka hänet pakotetaan Vapaa-ajattelijain liiton sihteerinä jatkuvasti virkansa vuoksi osallistumaan hartaustilaisuuksiin. Liiton mukaan ”komitea antaa täysin valheellisen kuvan Suomen uskonnonvapaudesta väittäessään, että Suomen lainsäädäntö täyttää moitteettomasti kansainväliset vaatimukset. Vapaa-ajattelijain liitolla on laaja todistusaineisto siitä, että uskonnottomien ihmisoikeuksia rikotaan Suomessa törkeästi ja että tämä johtuu puutteellisesta lainsäädännöstä”.
Komitean esittämä käsitys, jonka mukaan uskonnonvapautta koskevia säädöksiä ei tule laajentaa koskemaan ei-uskonnollisia vakaumuksia on liiton mukaan ”pöyristyttävä loukkaus vapaa-ajattelijain ihmisoikeuksia vastaan”. Liiton mukaan komitea ”menee uskonnonvapauden vastaisuudessaan jopa niin pitkälle, että se vastustaa uskonnonvapauden lähempää määrittelyä hallitusmuodossa”. Liiton mielestä hallitusmuodon säädökset on korjattava pääpiirteissään siten kuin Pauli Noppa esitti 1973 valtiosääntökomitealle tutkielmassaan Uskonnonvapaus ja valtion suhde kirkkoon valtiosääntöä uudistettaessa.
Tieteellisten seurain valtuuskunta
Tieteellisten seurain valtuuskunta (TSV) on suomalainen tieteenharjoittamisen ja tiedepolitiikan asiantuntijaelin. Valtuuskuntaan kuuluu 298 jäsentä, joista 294 on tieteellisiä seuroja ja neljä akatemioita. Jäsenseurat edustavat laajasti tieteen eri tutkimusaloja, ja niihin kuuluu yli 260 000 henkilöjäsentä. Valtuuskunnan tehtävänä on edistää jäsenseurojen yhteistyötä ja toimintaedellytyksiä, kehittää tieteellisen tiedon välitystä ja julkaisutoimintaa sekä edistää tutkimustiedon tunnetuksi tekemistä ja käyttöä yhteiskunnassa.
Valtuuskunta perustettiin Keisarillisen Suomen Senaatin antaman määräyksen nojalla vuonna 1899. Vuonna 2007 tuli voimaan laki Tieteellisten seurain valtuuskunnasta (938/2006).
Tieteellisten seurain valtuuskunta julkaisee Tieteessä tapahtuu -lehteä. Valtuuskunta on mukana järjestämässä joka toinen vuosi yleisen tiedetapahtuman Tieteen päivät ja vuosittain Tieteiden yön. Valtuuskunta jakaa vuosittain Vuoden tiedekirja -palkinnon yhdessä Suomen tiedekustantajien liiton kanssa.
Valtuuskunta ylläpitää julkaisukeskusta, joka koostuu Tieteellisen kirjallisuuden vaihtokeskuksesta, julkaisuvarastosta, julkaisupalveluyksiköstä ja myyntinäyttely Tiedekirjasta. Tiedekirja - Vetenskapsbokhandeln sijaitsee Helsingin Snellmaninkadulla. Siellä myydään TSV:n jäsenseurojen julkaisuja. Vuodesta 2018 lähtien TSV on vastannut kansallisesta avoimen tieteen koordinaatiosta opetus- ja kulttuuriministeriön rahoituksella.
Valtuuskunnan yhteydessä toimivat Tutkimuseettinen neuvottelukunta, Tiedonjulkistamisen neuvottelukunta ja Julkaisufoorumi.
Eijo Vesanen
Eijo Erlevi Vesanen (6. toukokuuta 1912 Vihti – 29. heinäkuuta 2005 Helsinki ) oli suomalainen seismologi, joka sai professorin arvonimen.
Eijo Vesasen vanhemmat olivat kauppaedustaja Vilho Vesanen ja Irene Alfhild Edelmann. Hänen ensimmäinen puolisonsa 1944–1951 oli pianotaiteilija Leea Isotalo ja toinen vuodesta 1951 hammaslääkäri Irma Kaarina Levander. Vesanen tuli ylioppilaaksi 1931 ja valmistui filosofian maisteriksi 1936. Filosofian tohtoriksi hän väitteli 1942 ensimmäisena seismologian alalta Suomessa. Vesanen suoritti myös hammaslääketieteen kandidaatin tutkinnon 1947 ja lisensiaatin tutkinnon 1953. Vesanen toimi Helsingin yliopiston fysiikan laitoksen assistenttina 1939–1946, hydrografisen toimiston ylimääräisenä hydrologina 1945–1946 ja seismografisen aseman hoitajana 1946–1960. Hän oli Washingtonin yliopiston apulaisprofessori 1948–1952. Helsingin yliopiston geofysiikan dosentti Vesanen oli 1947–1961 ja seismologian laitoksen ensimmäinen johtaja 1960–1975. Hän toimi 1965–1966 Unescon asiantuntijana maanjäristysten tutkimuslaitoksessa Tokiossa. Vesanen oli myös muun muassa Geofysiikan seuran puheenjohtaja 1959 ja vuodesta 1973 Suomalaisen tiedeakatemian jäsen. Vesanen kilpaili nuorena seiväshypyssä, jossa hän sai SM-pronssia vuosina 1934, 1936 ja 1937 sekä edusti Suomea kolmessa maaottelussa ja piti hallussaan seiväshypyn pohjoismaista akateemista ennätystä 1934–1947. Sotilasarvoltaan hän oli reservin majuri. Professorin arvonimen Vesanen sai 1968. Hän julkaisi väitöskirjan ohella useita kymmeniä julkaisuja seismologian alalta.
South Park
Varhaisvaiheet
Eräänlainen South Parkin varhaisversio tehtiin vuonna 1992, jolloin Trey Parker ja Matt Stone tekivät lyhytelokuvan, jossa Jeesus taisteli henkiin herännyttä tappajalumiukkoa vastaan. Pian heiltä pyydettiin lisää filmejä, jolloin Stone ja Parker tekivät joulufilmistä uuden version, jossa Jeesuksen vastustajana oli joulupukki. Filmit levisivät Internetin välityksellä, ja Parker ja Stone saivat useita yhteydenottoja filmiyhtiöiltä ja pian Comedy Central tarjoutui tulevan sarjan tuotantoyhtiöksi. South Parkin ansiosta Comedy Central pelastui konkurssilta.
Blooddrunk
Blooddrunk on suomalaisen metalliyhtye Children of Bodomin kuudes studioalbumi. Se julkaistiin Suomessa ja Japanissa 9. huhtikuuta 2008, Saksassa 11. huhtikuuta, 14. huhtikuuta muualla Euroopassa ja 15. huhtikuuta Yhdysvalloissa. Albumi myi Suomessa kultaa jo ennen virallista julkaisupäivää.
South Park
Ominaispiirteitä
Sarja päällisin puolin näyttää keskittyvän lähinnä shokeeraamiseen, kiroiluun sekä alapäähuumoriin, mutta sen myöhemmissä jaksoissa on taustalla lähes aina syvempääkin sisältöä. Sarjassa esimerkiksi kritisoidaan taikauskoa, vaihtoehtolääketiedettä ja salaliittoteorioita. Yksi South Parkin piirteistä on julkisuuden henkilöiden ja ilmiöiden parodiointi, ja sarja tuo provosoimalla esiin yhteiskunnan vaiettuja kipupisteitä ja tabuja. South Parkissa myös esitetään kanadalaiset hölmöinä ja yksinkertaisina, millä otetaan kantaa Kanadaan ennakkoluuloisesti suhtautuviin yhdysvaltalaisiin.
Blooddrunk
Albumin digipack-versio sisältää toisen levyn, jossa on koko albumi miksattuna 5.1 surroundäänelle sekä ”Blooddrunk” -kappaleen musiikkivideo ja videon ”making of” -pätkä. Albumin nauhoituksien aikana yhtye teki myös coverin Suicidal Tendenciesin kappaleesta ”War Inside My Head”.
Blooddrunk on tyyliltään jokseenkin samanlainen kuin aiemmatkin Children of Bodomin albumit. Kappaleissa kuuluu kuitenkin entistä progressiivisempia piirteitä. Myös thrash metal -ominaisuuksia voi erottaa jonkin verran.
South Park
Ominaispiirteitä
Trey Parkerin ja Matt Stonen käsikirjoitukset korostavat aitoa suvaitsevaisuutta ja maalaisjärjen käyttöä sekä kritisoivat liiallista poliittista korrektiutta, positiivista syrjintää ja muita hyvää tarkoittavia mutta todellisuudessa itseään vastaan toimivia järjestelmiä. Erityisesti poliittisen päätöksenteon, uskontojen ja tiedotusvälineiden kaksinaismoralismi on käsikirjoittajien tulilinjalla. Osansa pilkasta saavat aidon tasapuolisuuden nimissä kaikki poliittiset toimijat ja järjestelmät sekä uskontokunnat, mutta myös ateismi, evoluutioteoria, geeniteknologia, scifi-fanit ja tietokonenörtit. Tekijät yrittävät omien sanojensa mukaan solvata kaikkia tasapuolisesti. Erittäin usein pilkan kohteena ovat myös lasten vanhemmat, jotka pitävät omia (monesti täysin älyvapaita) ajatuksiaan fiksuina, jos niissä on pienikin taka-ajatus lasten hyvinvoinnista. Usein lapset, erityisesti Stan, ihmettelevät ja häpeävät vanhempiensa tekoja.
Blooddrunk
Albumi sijoittui Yhdysvalloissa albumilistan sijalle 22. Suomalaisyhtyeistä ainoastaan HIM on pystynyt parempaan listasijoitukseen Amerikassa. Albumi on myös toiseksi korkeimman sijan saanut death metal -albumi Yhdysvalloissa.
South Park
Ominaispiirteitä
Moni South Parkin jakso parodisoi piikittelevästi, mutta usein vain huumorimielisesti tunnettuja elokuvia tai kirjallisuuden klassikkoteoksia. Esimerkiksi Vihan hedelmiä on parodisoitu 12. tuotantokauden jaksossa 6 Over logging. Jaksossa Coloradon osavaltiosta katoaa yhteys Internetiin, jolloin epätoivoiset South Parkin asukkaat muuttavat joukolla Kaliforniaan, koska ovat kuulleet siellä olevan mahdollisuus päästä Internetiin. Jakso on siis myös kannanotto nettiriippuvuuteen.
Parker ja Stone valitsevat jakson sisällön yleensä vasta noin viikko ennen sen ensiesitystä ja jaksot valmistuvat usein vasta vähän ennen esitystä. Tämä on mahdollista, koska sarjan tarkoituksenmukaisesti yksinkertainen animointi voidaan tehdä nopeasti tietokoneella ja ääninäyttelijät ovat saatavilla viime hetken muutoksiin. Parker ja Stone ääninäyttelevät itse kaikki päähahmot ja valtaosan sivuhahmoista, jolloin aikatauluttamisongelmia ei juurikaan ole. Tämän myötä sarjassa on usein käsitelty ajankohtaisia tai jopa meneillään olevia asioita. Esimerkiksi jaksot Cartoon Wars Part I ja Cartoon Wars Part II käsittelivät silloin meneillään olevaa Muhammad-pilapiirrosjupakkaa. Vuoden 2008 Yhdysvaltain presidentinvaalin jälkeisenä päivänä esitetyssä jaksossa About Last Night Barack Obama oli valittu presidentiksi ja jaksossa oli poiminta kiitospuheesta, jonka Obama oli pitänyt jakson ensiesitystä edeltävänä iltana.
Blooddrunk
Kappaleista ”Blooddrunk”, ”Hellhounds on My Trail” ja ”Smile Pretty for the Devil” on tehty musiikkivideot.
14. maaliskuuta 2009 Emma-gaalassa Blooddrunk voitti vuoden metallialbumi -Emman. Emma oli Children of Bodomin toinen. Vuonna 2005 he saivat vienti-Emman.
South Park
Ominaispiirteitä
Maaliskuussa 2009 ensiesityksessä olleen jakson Margaritaville aiheena oli meneillään oleva maailmanlaajuinen talouskriisi. Jaksossa pureudutaan kriisin taustoihin ja kritisoidaan USA:n talouspolitiikkaa.
South Parkia on tehty vuoden 2014 loppuun mennessä 18 tuotantokautta. 17. kaudelta lähtien tuotantokausi on koostunut 14 jakson (7 keväällä ja 7 syksyllä) sijaan kymmenestä syksyllä esitettävästä jaksosta. Tämän lisäksi South Parkista on tehty elokuva South Park: Isompi, pidempi ja leikkaamaton, joka löi elokuvakiroilun maailmanennätyksen. Parker ja Stone ovat tehneet myös nukke-elokuvan Team America – maailman poliisi, jonka vitsit ovat South Park -tyyppisiä.
Vastaanotto ja arvostelu
Vuonna 2008 Wizard Magazine valitsi South Parkin kaikkien aikojen 16. parhaaksi animaatiosarjaksi. Tammikuussa 2009 IGN-sivuston laatiman sadan parhaan animaatiosarjan listalla South Park oli sijalla 4.
South Parkin tekijät Trey Parker ja Matt Stone ovat usein olleet kovan kritiikin kohteena esimerkiksi räävittömän huumorin ja kiroilun sekä uskontoja kohtaan esitettyjen kannanottojen takia. Action for Children's Television -yhdistyksen perustaja Peggy Charren on tuominnut sarjan "demokratialle vaarallisena". Myös monet vanhempainyhdistykset ja uskonnolliset järjestöt ovat hyökänneet sarjaa vastaan voimakkaasti.
Larabanga
Larabanga on kylä Pohjois-Ghanan hallintoalueen Länsi-Gonjan piirikunnassa Ghanassa. Se sijaitsee 16 kilometriä piirikunnan keskuksesta Damongosta pohjoiseen. Kylässä on 3 600 asukasta (vuonna 2010).
South Park
Skientologien ja katolilaisten reaktioita
Skientologiaa parodioiva jakso Trapped in a Closet sai Isaac Hayesin jättämään työskentelyn South Parkissa Chefin äänenä, ja Chef jouduttiin kirjoittamaan pois sarjasta. Kyseisen jakson uusintaesitys televisiossa Yhdysvalloissa peruttiin 2006 muun muassa näyttelijä Tom Cruisen painostuksen vuoksi. Se on kuitenkin esitetty uusintana myöhemmin.
Jesse Levine
Jesse Levine (s. 15. lokakuuta 1987 Ottawa) on kanadalainen tennispelaaja. Parhaimmillaan hän on ollut kaksinpelissä ATP-listan sijalla 69 lokakuussa 2012. Hän on voittanut viisi ATP-haastajaturnausta.
South Park
Skientologien ja katolilaisten reaktioita
Myös katolilaisuutta pilkkaava jakso Bloody Mary oli jonkin aikaa uusintakiellossa yhdysvaltalaisten katolilaispiirien voimakkaan painostuksen vuoksi. Jakso herätti vastalauseiden aallon myös Australiassa ja Uudessa-Seelannissa, joissa vaadittiin sen esittämisen kieltämistä. Jakso kuitenkin nähtiin molempien maiden televisiossa.
Larabanga
Gurilaista kieltä puhuvien kamarojen asuttama Larabanga on yksi Pohjois-Ghanan vanhimmista muslimikylistä. Sen asukkaat saavat elantonsa maataloudesta ja kaupankäynnistä.
Jesse Levine
Levine muutti 12-vuotiaana Kanadasta Yhdysvaltoihin. Hän oli kaksi vuotta Nick Bollettierin tennisakatemiassa. Junioriurallaan Levine voitti vuoden 2005 Wimbledonin tennisturnauksen nelinpelin Michael Shabazin kanssa. Parhaimmillaan hän oli juniorirankingissa sijalla 14. Hän vaihtoi edustusmaataan Yhdysvalloista Kanadaan joulukuussa 2012.
Grand Slam -turnauksissa Levine on päässyt parhaimmillaan kolmannelle kierrokselle Wimbledonissa 2009. Hän voitti turnauksen ensimmäisellä kierroksella 14:nneksi sijoitetun Marat Safinin ja toisella kierroksella viisieräisessä ottelussa Pablo Cuevasin, kunnes hävisi 19:nneksi sijoitetulle Stanislas Wawrinkalle neljässä erässä. Toiselle kierrokselle hän on päässyt Australian avoimissa 2008, Yhdysvaltain avoimissa 2009sekä Ranskan avoimissa 2012.
South Park
"200" ja "201"
Viimeisin tapaus sattui kun sarjan 200. jakso nimeltään 200 esitettiin 14. huhtikuuta 2010 Yhdysvalloissa. Jaksossa Tom Cruise suuttuu South Parkin kaupungille ja uhkaa kaupunkilaisia ryhmäkannehaasteella jatkuvasta julkkisten solvaamisesta, elleivät southparkilaiset järjestä hänelle tapaamista profeetta Muhammadin kanssa. Koska Muhammad ei voi näyttäytyä julkisesti, pelkäävät kaupunkilaiset hänen saapumisensa South Parkiin voivan aiheuttaa muslimiterroristien hyökkäyksen kaupunkiin.
Muhammed esiintyy jaksossa vain piilossa katsojilta, pakettiauton umpinaisessa takaosassa sekä karhupuvussa (seuraavassa jaksossa paljastuu, että puvun sisällä oli oikeasti Joulupukki).
200-jakso suututti erityisesti äärimuslimiryhmiä. Muslimiryhmä Revolution Muslim ennusti internetsivustollaan, että Trey Parkerille ja Matt Stonelle käy kuten Theo van Goghille (Van Gogh murhattiin vuonna 2004, koska hän oli ohjannut elokuvan musliminaisiin kohdistuvasta väkivallasta ja heidän alistamisestaan muslimiyhteisössä). Uhkausten takia poliisit partioivat Comedy Centralin toimitalon lähettyvillä muutaman viikon ajan.
Uhkauksista pelästyneenä Comedy Central päätti sensuroida South Parkin seuraavaa jaksoa 201, 200:n suoraa jatko-osaa, rankalla kädellä. Kaikki "Muhammad"-sanat korvattiin piippauksella ja jakson lopussa nähtävät Kylen, Jeesuksen ja Joulupukin pitämät puheenvuorot piipattiin kokonaan yli (vaikka puheenvuoroissa ei edes mainittu Muhammadia). Myös Muhammadin hahmo, joka esiintyi jaksossa, oli sensuroitu palkilla (tämä tosin oli alkuperäisen käsikirjoituksen mukaista). Tämä oli vasta toinen kerta sarjan historiassa, kun Comedy Central oli sensuroinut sen sisältöä. Ensimmäinen kerta oli kaksiosaisen Cartoon Wars -jakson toinen osa, jossa profeetta Muhammad niin ikään esiintyi.
"200"/"201"-jaksojen innoittamana Facebookiin perustettiin ryhmä Everybody Draw Mohammed Day (Piirrä Muhammad -päivä), johon liittyi yli 100 000 jäsentä.
Neljästoista tuotantokausi ilmestyi toukokuussa 2011 Yhdysvalloissa DVD-levyillä, ja mukana ovat myös jaksot "200" ja "201", sensuroituina samoin kuin televisiossakin. Eurooppalaisesta DVD-versiosta jaksot puuttuvat.
Päähahmot
thumb|200px|Stan Marsh ja metsän eläimet jaksossa Metsän joulu (Woodland Critter Christmas). Stanley "Stan" Marshin suvusta kerrotaan hieman enemmän kuin sarjan muiden poikien. Stanin perhe parodioi stereotyyppistä amerikkalaisperhettä. Hänen isänsä ja äitinsä lisäksi tunnetaan myös hänen väkivaltainen, hammasrautoja käyttävä isosiskonsa Shelley, eno Jimbo Kern, jolla on oma asekauppa, isoisä "Grandpa" Marvin Marsh sekä lemmikkinä oleva homoseksuaali koiransa Sparky. Stanleyn kuullaan oppineen useassa jaksossa jotakin uutta. Stan pelkää isosiskoaan Shellyä, ja Shelly vihaa Stania. Hän esimerkiksi hakkaa ja haukkuu veljeään. Stan on Kyle Broflovskin paras ystävä.
Keith Andes
thumb|Keith Andes elokuvan Split Second -trailerissa. John Charles (Keith) Andes (12. heinäkuuta 1920 – 11. marraskuuta 2005) oli yhdysvaltalainen näyttelijä.
South Park
Päähahmot
thumb|200px|Eric Cartman Eric Theodore Cartman on joukon lihavin. Tämä ruskeahiuksinen rääväsuu rasisti ja psykopaatti on joukon pahin kiroilija ja solvaaja. Hän on erityisesti Kylen kimpussa tämän juutalaisuuden takia. Cartmanin äiti on yksinhuoltaja, joka ei saa poikaa pidetyksi kurissa vaan hemmottelee tätä. Cartmanilla on kaksi lemmikkiä: kissa Mr. Kitty, joka nimestä huolimatta on tyttö ja yrittää toistuvasti syödä Cartmanin ruoat, sekä possu Fluffy (Pörrö), joista Cartman vaikuttaa välittävän enemmän kuin yhdestäkään tuntemastaan ihmisestä. Cartman vihaa lähes kaikkia ihmisryhmiä, joihin hän ei itse kuulu, esimerkiksi hippejä.
Keith Andes
Andes aloitti Broadway-uransa palvellessaan toisen maailmansodan aikana Yhdysvaltain ilmavoimissa. Hänen ensimmäinen elokuvansa oli Winged Victory vuonna 1944. Hänelle myönnettiin vuonna 1947 Theatre World -palkinto, ja myöhemmin hän esiintyi muun muassa musikaalissa Kiss Me, Kate.
South Park
Päähahmot
200px|thumb|Kenny McCormick Kenneth "Kenny" McCormick on tunnettu siitä, että hän kuoli lähes jokaisessa viiden ensimmäisen tuotantokauden jaksossa ja hän mumisee huppuunsa niin että hänen puheestaan on vaikea saada selvää. Hän on joukon köyhin, asuu erittäin huonokuntoisessa asunnossa, ja hänen vanhempansa ovat työttömiä alkoholisteja. Kenny poistui sarjasta kuudennen kauden ajaksi, koska Trey Parker ja Matt Stone olivat kyllästyneet keksimään tapoja, joilla Kenny kuolisi eri jaksoissa. Seitsemännestä kaudesta lähtien Kenny on kuollut vain harvoissa jaksoissa. Kennyn hiukset ovat vaaleat. 200px|thumb|Butters Stotch Leopold "Butters" Stotch on viides keskeinen hahmo, joka ei välttämättä ole mukana joka jaksossa, mutta useissa hänellä on keskeinen rooli. Butters on kiltti, hyväuskoinen ja hieman yksinkertainen. Hän joutuu usein Eric Cartmanin huijaamaksi. Kennyn oltua välillä poissa sarjasta Butters oli vähän aikaa poikajoukon neljäs jäsen.
Keith Andes
Vuonna 1952 Andesilla oli rooli elokuvassa Purkaus yössä. Hän tuli tunnetuksi televisiosta muun muassa lyhytikäisestä Glynis-tilannekomediasta vuonna 1963. Hän toimi myös ääninäyttelijänä.
Andes teki itsemurhan 85-vuotiaana marraskuussa 2005. Hänen tiedetään kärsineen muiden terveyshuoliensa ohella virtsarakon syövästä. Hänellä oli kaksi lasta.
South Park
South Park Suomessa
Suomessa South Parkia lähetti ensimmäisenä MTV3-kanava, kaikkiaan kuusi ensimmäistä tuotantokautta. Sittemmin sarjaa ovat esittäneet MTV Finland, Nelonen, Canal+ ja Jim. Nykyään sarjaa esittää Paramount Network.
Carl Dobsky
Carl Dobsky (s.1972 ) on yhdysvaltalainen Texasissa syntynyt taidemaalari. Hänen aiheensa ovat usein jokapäiväisiä moderneja esineitä, figuratiivisia kuvauksia nykypäivän ihmisistä tai kaupunki maisemia.
South Park
Pelit
Sarjaan perustuvia pelejä:
Carl Dobsky
Dobsky on opettanut vuodesta 2006 Next-Gen Atelierissa, jota hän on ollut perustamassa.
Dobsky aloitti opintonsa Jim Garrisonin ohjauksessa. Sen jälkeen hän lähti Floridaan Ringling School of Artiin ja vielä New York Academy of Figurative Artiin. Vuosina 2002-2004 hän opiskelis Water Street Atelierissa Jacob Collins Studiossa New Yorkissa.
Dobsky toimii myös konseptitaiteen ja muun kaupallisen taiteen parissa. Hän on toiminut Electronic Artsin, Disneyn ja Sonyn ja monien muiden projekteissa.
Suomen maatalous
Suomen maatalous tarkoittaa Suomen valtion alueella harjoitettavaa maataloutta. Suomessa on peltoa 2,3 miljoonaa hehtaaria ja koko Suomen pinta-alasta maatalousmaan osuus on 8 prosenttia. Suomessa menestyvät ilmasto-olosuhteista johtuen nopeasti valmistuvat eli lyhyen kasvukauden vaativat viljelykasvit ja lajikkeet. Suomessa laajasti viljeltyjä viljelykasveja ovat nurmikasvit, ohra ja kaura. Suomessa on maitotaloutta. Suomessa on otollisemmat olosuhteet maataloudelle kuin vuoristoisessa Pohjois-Ruotsissa ja kylmässä Venäjän Karjalassa.
Suomen maapinta-alasta suuri osa on soita, maannos on verrattain köyhää podsolimaannosta ja metsämaa kilpailee taloudellisesti viljelymaan kanssa monin paikoin. Suomessa maanviljelyä ja satojenmuodostumisia rajoittavat ilmastolliset tekijät, kuten mm. verrattain lyhyt kasvukausi, verrattain alhaiseksi jäävä tehoisa lämpösumma, sadonkorjuun aikaan epäsuotuisasti sijoittuvat syyssateet, hallanvaara ja verrattain kylmä talvi, joka rajoittaa satoisampien syyslajikkeiden hyödyntämistä. Näitä kompensoivat kesän pitkät päivät, sillä viljelykasvit saavat runsaasti energiaa auringosta vuorokaudessa. Golfvirta pitää Suomen leveysasteeseen nähden lämpimänä.
Suomessa talvi puhdistaa pellot taudeista ja tuholaisista.
Maataloustilastoa
Suomessa oli maatiloja ja puutarhayrityksiä 52 775 kappaletta vuonna 2014. Viimeisen vuosikymmenen aikana tilojen määrä on vähentynyt, keskikoko kasvanut ja työntekijöiden määrä tilaa kohti vähentynyt. Vuosien 2000 ja 2007 välillä maatilojen (ml. puutarhayritykset) määrä on laskenut 13 516 yrityksellä (16,5 %). Samassa ajassa maatiloilla töitä tekevien henkilöiden määrä on vähentynyt 184 420:stä 144 214:ään (21,8 %). Maatilojen keskipeltoala oli vuonna 2012 38,9 hehtaaria.
Viljelykäytössä olevaa maatalousmaata on noin 2 295 000 hehtaaria (2008). Eniten Suomessa viljellään nurmikasveja. Tärkeimmät viljakasvit ovat ohra (614 000 ha), kaura (376 000 ha), vehnä (220 300 ha) ja ruis (24 000 ha). Muita yleisiä kasveja ovat rypsi (53 200 ha), peruna (26 500 ha), ruokohelpi (20 700 ha), kumina (17 500 ha) ja sokerijuurikas (13 600 ha). Suomi on yksi maailman suurimmista kauran tuottajamaista ja viejistä. Suomi tuottaa neljäsosan maailman kuminasta.
Vuonna 2017 öljyhamppua viljeltiin 540 hehtaarilla. Vuonna 2017 kuituhamppua viljeltiin 312 hehtaarilla.
Karjataloudessa eniten tuotetaan maitoa (2 287 miljoonaa litraa vuonna 2007), josta pieni osa jalostetaan muun muassa voiksi ja juustoksi. Maidon tuotantomäärät ovat laskeneet n. 6 prosenttia vuodesta 2003 lähtien. Lihatuotteista merkittävimmät vuonna 2007 olivat sianliha (213 miljoonaa kiloa), siipikarja (95 miljoonaa kiloa) ja naudanliha (88 miljoonaa kiloa). Sianlihan ja siipikarjan tuotanto on noussut vuodesta 2000 lähtien. Siipikarjan tuotantomäärät ovat ohittaneet supistuneen naudanlihan tuotannon vuonna 2006. Myös kananmunat (57 miljoonaa kiloa) ovat merkittävä osa tuotantoa. Poronhoidon merkitys elinkeinona on suurin Pohjois-Suomen syrjäisimmissä ja harvaan asutuissa kunnissa. Suomen alkuperäisistä tuotantoeläinten maatiaisroduista maatiaissika on kuollut sukupuuttoon. Nautarodut ovat uhanalaisia; puhdasrotuista itäsuomenkarjaa ja pohjoissuomenkarjaa on vain 350 lehmää kumpaakin. Suomenhevonen väheni maatalouden koneellistumisen myötä. Maatiaiskanoja on noin 1500.
Noin 8 % Suomen maatiloista on luomutuotannossa (2014). Osuus on lisääntynyt viime vuosina. Vuonna 2017 Suomen luomuviljelty peltoala oli 259 451 hehtaaria.
Kylmän talven vuoksi torjunta-aineita ei tarvita yhtä paljon kuin lämpimämmissä maissa. Toisaalta pohjoisen havumetsävyöhykkeen kasvukauden lyhyys rajoittaa sadot päiväntasaajaan läheisemmistä maista. Karun podsolimaannoksen vuoksi lannoitteita käytetään runsaasti.
Navettojen yksikkökoot ovat kasvaneet. Seinäjoen Ylistaron alueella sijaitsee Suomen suurin navetta, jossa on tilaa 600 lehmälle.
Maanviljelyn muuttuminen
Ennusteissa on arveltu vallitsevan trendin jatkuvan eli Suomessa sijaitsevien maatilojen määrän pienenevän ja koon kasvavan. Tällöin tuotanto pysyisi suunnilleen nykyisellä tasolla. Toisaalta on esitetty monien maatilojen sivutoimien laajenevan perinteisestä metsätaloudesta muun muassa maatilamatkailuun.
Monivuotisen maustekasvin kuminan viljely on yleistynyt Suomessa ja Suomi tuottaa yli neljänneksen maailman kuminasta. Kuminan viljely tasaa viljelyn riskejä ja se on yhtä kannattavaa tai kannattavampaa kuin viljan viljely.
Maa- ja elintarviketalouden tutkimuskeskuksen mukaan ilmaston lämpeneminen aiheuttaa Suomessa viljelyrajojen siirtymistä pohjoiseen, kasvukausien pitenemistä ja satojen paranemista lähivuosikymmeninä. Esimerkiksi rypsin viljelyala on 8,5-kertaistunut aikavälillä 1995–2007, ja rapsi- ja vehnäpellotkin ovat kasvaneet tuntuvasti. Samalla kuitenkin tuholaisten, kuivuuden ja kasvitautien haitallisten vaikutusten uskotaan kasvavan ilmaston lämmetessä. Rapsi on vähitellen syrjäyttämässä pienempisatoista rypsiä.
Runsassatoisten rehukasvien rehumaissin ja sinimailasen viljely voivat yleistyä. Vuonna 2017 rehumaissia viljeltiin 700-800 hehtaarin alalla
Eri viljelykasveista voidaan ottaa käyttöön myöhäisempiä, pidemmän kasvukauden vaativia lajikkeita. Myöhäisemmät lajikkeet tietävät viljelijöille suurempia satoja. Keväistä on tullut liian kuivia ja syksyistä liian märkiä. Lisäksi viljelyä haittaavat rankemmiksi tulleet sateet.
Vuonna 2017 kuminan viljelyala oli 24 000 hehtaaria. Vuonna 2017 rapsin viljelyala oli 37 000 hehtaaria, mikä on ohittanut rypsin 28 500:n hehtaarin viljelyalan. Härkäpavun viljelyala oli vuonna 2017 perunaa vastaava noin 22 000 hehtaaria. Härkäpapua siis viljellään jo perunaa vastaavalla alalla.
Lämpenevä ilmasto voi pahentaa gammayökkösen toukkien tekemiä tuhoja. Lisäksi litusääski voi levitä Suomeen.
"Meillä ei olisi ensimmäistäkään tuotetta ilman tuontia", toteaa luonnonvarakeskuksen tutkija. Maatilan työtkin vaativat koneita ja polttoainetta.
EU-jäsenyys
Suomen liittyessä EU:hun neuvotteluiden keskeinen osa oli maatalouden asema. Ennen EU-jäsenyyttä suomalaisten viljelijöiden elintaso pyrittiin turvaamaan kansallisen hinta- ja tukipolitiikan avulla. Viljelijöiden saamat tuottajahinnat olivat lähes kaksinkertaiset EU:ssa maksettuihin tuottajahintoihin verrattuna. Kotimaisten tuotteiden kysyntä turvattiin tuontirajoituksilla, ja mahdollinen ylituotanto vietiin vientitukien turvin ulkomaille. Jäsenyysneuvotteluissa Suomi vaati koko maata pohjoisen tuen sekä epäsuotuisten alueiden tuen (LFA) piiriin. Tämä hyväksyttiin vain maan pohjoisosan osalta, lisäksi Suomi sai luvan maksaa sopeutumista helpottavaa siirtymäkauden tukea viiden vuoden ajan. Jäsenyyden myötä maataloustuotteiden markkinahinnat laskivat. Maataloustuotanto ei silti romahtanut. Siirtymäkauden jälkeen viljelijät saavat suoraa tulotukea, jota ei ole sidottu korkeisiin tuottajahintoihin.
Biokaasu
Maatalouden harjoittajat voivat tuottaa biokaasua. Biokaasun tuottamiseen sopivat lanta, ylijäämänurmet ja perunatuotannon sivuvirrat. Biokaasun tuotannossa syntyvä mädätysjäännös voidaan käyttää lannoitteena maatilan omilla pelloilla. Suomen oloissa mädätyssäiliön täytyy olla hyvin eristetty ja lämmitetty. Sianlannasta biokaasua muodostuu 25-35 kuutiometriä tonnista ja biokaasun metaanipitoisuus on 65 prosenttia. Naudanlannasta biokaasua muodostuu 15-25 kuutiometriä tonnista ja biokaasun metaanipitoisuus on 60 prosenttia. Suomen Biokaasuyhdistyksen tavoitteena on edistää biokaasuteknologian käyttöönottoa maataloudessa.
Päästöt
VTT:n emeritusprofessori Ilkka Savolaisen mukaan maatalouden ilmastopäästöt vastaavat 16 miljoonaa hiilidioksiditonnia vuodessa (tCO2ekv), kun liikenteen päästöt ovat vain 10 miljoonaa tonnia. Pelkästään turvepelloista tulee vuodessa 8 miljoonaa tCO2ekv, jonka päästöoikeudet maksaisivat melkein puoli miljardia euroa vuodessa, jos pellot olisivat päästökaupan piirissä. Yhteensä soista raivatuissa turvepelloissa on 150-200 miljoonaa tonnia hiiltä, josta tulee ajan mittaan 550-800 miljoonan tonnin päästö. Turvemaiden päästöjen vähentäminen maksaisi 6-9 euroa/tCO2ekv maatalouden ilmastotiekartan mukaan eli hyvin vähän, kun päästöoikeus maksaa 60 euroa/tCO2.
Wasastjernan talo
Wasastjernan talo (myös Falanderin talo) on Vanhassa Vaasassa sijaitseva rakennus, jossa toimii Vanhan Vaasan museo. Se on yksi Vaasan vuoden 1852 suuresta palosta selvinneestä rakennuksesta. Talon rakennutti vuosina 1780–1781 Vaasan vaurain porvari Abraham Falander, joka aateloitiin vuonna 1808 nimellä Wasastjerna. Silloin se oli kaupungin ainoa yksityinen kivitalo.
Anadyr (joki)
Anadyr on 1 150 kilometrin pituinen joki Koillis-Siperiassa Tšukotkan autonomisessa piirikunnassa Venäjällä. Joki laskee Beringinmeren Anadyrinlahteen. Sen suulla on Anadyrin satamakaupunki. Kolme neljäsosaa vuodesta joki on jäässä, jolloin sitä voi käyttää tienä.
Stanley Rous
thumb|Stanley Rous vuonna 1933 Stanley Ford Rous, CBE (25. huhtikuuta 1895 – 18. heinäkuuta 1986) oli englantilainen jalkapallovaikuttaja, joka toimi kansainvälisen jalkapalloliiton Fifan puheenjohtajana vuosina 1961–1974.
Mimmy Leino
Amanda Wilhelmina (Mimmy) Leino, o.s. Hellsten (27. lokakuuta 1854 Turku – 8. joulukuuta 1921 Ruovesi) oli suomalainen näyttelijä. Hän työskenteli Suomalaisessa Teatterissa ja sen seuraajassa Suomen Kansallisteatterissa 1874–1912.
Ura
Mimmy Leino oli Turusta kotoisin ollut laivanrakentaja Jakob Hellstenin tytär. Hän kävi Heurlinin koulun Turussa ja tuli vuonna 1874 Kaarlo Bergbomin johtaman Suomalaisen Teatterin palvelukseen näyttelijäksi. Hän näytteli erityisesti historiallisissa näytelmissä muun muassa hovinaisia. Vuonna 1876 hän avioitui näyttelijä Benjamin Leinon kanssa. Viimeiset vuotensa Mimmy Leino asui Ruoveden kirkonkylässä, jonne hän oli muuttanut Helsingistä.
Eteokypriootit
Eteokypriootit (”aidot kyproslaiset”) on nimitys, jota käytetään Kyproksella antiikin aikana asuneesta kansasta, jonka oletetaan olleen saarta esihistoriallisella ajalla asuttaneiden jälkeläisiä. Eteokypriootin kieli oli heidän puhumansa ei-kreikkalainen kieli, jota ei tunneta muutoin kuin piirtokirjoituksista. Kumpikaan nimitys ei ole antiikin aikainen, vaan ne on kehitetty nykytutkimuksessa vastineeksi Kreetan eteokreeteille ja eteokreetin kielelle.
Historia
Kyproksella puhuttiin antiikin aikana ilmeisesti ainakin kolmea kieltä. Kreikkalaisissa siirtokunnissa, kuten Pafoksessa ja Salamiissa, puhuttiin muinaiskreikan arkadokyproslaista murretta; vanhemmissa foinikialaisissa asutuksissa, ennen kaikkea Kitionissa, foinikiaa; ja eräissä muissa asutuksissa, ennen kaikkea etelärannikon Amathuksessa, jotakin tuntematonta kieltä, jota nykytutkimuksessa kutsutaan eteokypriootiksi. Kansat kuitenkin sekoittuivat ajan kuluessa ainakin osittain.
Eteokyprioottien oletetaan usein olleen saarta esihistoriallisella kaudella asuttaneiden jälkeläisiä. Koska piirtokirjoituslöydöt ajoittuvat kuitenkin pääosin kyproklassiselle kaudelle 400- ja 300-luvuille eaa., ei ole kuitenkaan mahdotonta, että kyseessä olisikin joku saarelle vasta myöhemmin muuttanut kansa.
Kirjoitusjärjestelmä ja piirtokirjoituslöydöt
pienoiskuva|Eteokypriootinkielinen piirtokirjoitus [[Amathus|Amathuksesta.]]
Eteokyprioottia kirjoitettiin niin kutsutulla kyproslaisella kirjoituksella, joka perustui Kyproksen esihistoriallisen kauden niin kutsuttuun kyproslais-minolaiseen kirjoitukseen. Se on tavukirjoitusjärjestelmä, joka koostuu 56 kirjoitusmerkistä. Kirjoitusjärjestelmällä kirjoitettiin saarella myös kreikkaa, minkä ansiosta kirjoitusta voidaan lukea. Kirjoitus säilyi käytössä hellenistiselle kaudelle saakka.
Tunnetuin eteokypriootinkielinen piirtokirjoitus on Amathuksesta löydetty kaksikielinen, sekä eteokypriootiksi että kreikaksi kirjoitettu teksti noin vuodelta 600 eaa. Se on Amathuksen kaupungin omistuskirjoitus eräälle Aristonille.
Kieli ja tulkinta
Huolimatta siitä, että eteokyprioottiset kirjoitukset voidaan ainakin periaatteessa lukea auki, kieltä ei ole kyetty tulkitsemaan. Koska osa teksteistä on kaksikielisiä, tekstejä on voitu vertailla. Tätä kautta eteokyprioottisista teksteistä on kyetty kuitenkin lukemaan vain nimiä, jotka esiintyvät myös kreikkalaisessa tekstissä. Nimien lisäksi yhtään muuta sanaa ei ole kyetty tulkitsemaan varmuudella. Se, että teksteistä voidaan lukea kreikankielisissä teksteissä olevat nimet, osoittaa kuitenkin sen, että kyproslaisen kirjoituksen merkeillä oli samat äännearvot myös eteokyprioottia kirjoitettaessa.
Esimerkkejä tulkituista nimistä:
Kieltä on ehdotettu muun muassa anatolialaiseksi kieleksi, seemiläiseksi kieleksi ja hurrin kieleksi.
Ihanus
Ihanus on suomalainen sukunimi. Nimen kantajia:
Elmo (nimi)
Elmo on miehen nimi. Nimi johtuu mahdollisesti germaanisten kielten kypärää tai suojelusta tarkoittavasta sanasta helm, mutta voi olla myös muunnos latinalaisesta nimestä Erasmus. Toisten tietojen mukaan Elmo on johdettu naisennimestä Elma. Pyhä Elmo (oik. Formian Pyhä Erasmus) on merenkulkijoiden suojeluspyhimys, jonka mukaan ovat saaneet nimensä myös Pyhän Elmon tulet.
Vuoden 2019 loppuun mennessä Elmo-nimisiä henkilöitä oli Suomen väestörekisteriin merkitty noin 2 040.
Nils Ehrenskiöld
Nils Ehrenskiöld (1674–1728) oli ruotsalainen amiraali ja vapaaherra, joka johti Ruotsin laivastoa Riilahden meritaistelussa vuonna 1714 suuren Pohjan sodan aikana.
Ruotsi hävisi Riilahden taistelun ja Ehrenskiöld jäi vangiksi. Hän sai sankarin maineen, koska taisteli ylivoimaista vastustajaa vastaan. Myöhemmin Ehrenskiöld oli Karlskronassa laivaston talousosaston johtaja.
Virtsaputkentulehdus
Virtsaputken tulehdus eli uretriitti (puhekielessä myös pissatauti tai virtsatietulehdus) on virtsaputkessa esiintyvä tulehdus. Sen yleisin oire on kipu virtsatessa. Virtsaputken tulehdus on hoidettavissa antibiooteilla.
Tartunta
Sairaus on yleisempi naisilla kuin miehillä, mikä johtuu siitä, että naisten virtsaputki on lyhyempi kuin miesten, joten bakteerit kulkeutuvat virtsarakkoon helpommin. Sairaus ei tartu muilta eikä myöskään yleisistä tautipesäkkeistä, kuten esimerkiksi yleisen vessan istuimelta tai uimaloista. Sen aiheuttavat ihmisen oman peräaukon ympäristön bakteerit, jotka pääsevät kipuamaan virtsaputken kautta virtsarakkoon. Toistuvien virtsaputken tulehduksien syitä voivat olla heikentynyt limakalvopuolustus (esim. vaihdevuosien tai hormonaalisen ehkäisyn takia), sukupuoliyhdyntä, kulkuesteet virtsaputkessa (esim. virtsakivi, eturauhasen liikakasvu), virtsanjohdinten toimintahäiriö, huonontunut rakon tyhjeneminen (esim. diabeteksen seurauksena) ja virtsarakon katetrointi. Vastoin yleistä uskomusta kylmettyminen ja uiminen eivät lisää virtsaputken tulehdusten riskiä
Oireet
Oireita ovat mm. kipu virtsaputkessa (kuumotus, polttelu, kirvely) etenkin virtsatessa, alavatsan kivut sekä jatkuva virtsaamisen tarpeen tunne, ja jos virtsaputken tulehdus äityy pahaksi, oirelistaan voi lisätä myös kuumeen, huimauksen tai pahoinvoinnin. Virtsatessa voi myös tulla verta. Kaikkia oireita ei aina esiinny – naisilla raskauden aikana ei välttämättä ollenkaan. Mikäli esiintyy kutinaa, oireiden syynä voi olla myös hiivasienitulehdus.
Hoito
Virtsaputken tulehdus olisi syytä hoitaa nopeasti. Hoitamatta jäänyt tulehdus saattaa edetä munuaisiin ja aiheuttaa näin tulehduksen siellä. Kotikonstejakin virtsaputken tulehduksen hoitamiseen on, ja näistä voikin olla hyötyä, jos lääkäriin meneminen lykkääntyy. C-vitamiini voi tuoda helpotusta, samoin karpalo (karpalomehutiivisteen on sanottu toimivan valmista mehua tai pelkkää marjaa paremmin), sillä molemmat happamoivat virtsaa hiukan ja estävät näin bakteereja kasvamasta. Muiksi oireita helpottaviksi hoidoiksi on lueteltu runsas veden juonti, alapään pesu lämpimällä vedellä (mutta ilman pesuaineita) tai lämpimän vesipullon tai pyyhkeen sijoittaminen lantion ja alapään alueille. Myös särkylääkkeet voivat tuoda helpotusta. Lievien oireiden ilmaantuessa voi yllä mainittuja kokeilla myös kotihoitona, ja alkava virtsaputken tulehdus saattaa niillä mennäkin ohi. Selvästi alkanutta virtsaputken tulehdusta niillä ei kuitenkaan paranneta, ja on tärkeää hakeutua lääkäriin hoitoon mahdollisimman nopeasti. Virtsaputken tulehdukseen määrätään usein 3-7 päivää kestävä antibioottikuuri.
Toistuvia virtsaputken tulehduksia voidaan hoitaa estolääkityksellä ja elämäntapojen muuttamisella. Rakkotulehdusta voi itse yrittää ehkäistä esimerkiksi juomalla runsaasti (yli 2 litraa vuorokaudessa), virtsaamalla säännöllisesti (päiväsaikaan 3 tunnin välein), virtsaamalla ennen yhdyntää ja sen jälkeen, hygieniasta huolehtimalla sekä välttämällä kylmettymistä ja ummetusta. Tieteellinen näyttö näiden keinojen tehosta puuttuu.
Jouni Kaikko
Jouni Jyrki Antero Kaikko (11. tammikuuta 1937 Helsinki – 20. syyskuuta 2007 Kouvola) oli suomalainen yrittäjä ja yritysjohtaja, joka sai teollisuusneuvoksen arvonimen.
Kaikon vanhemmat olivat apulaisjohtaja, ekonomi Iiro Kaikko ja toimitusjohtaja Eeva Elina Kylliäinen ja puoliso vuodesta 1963 kirjanpitäjä Ulpu Irmeli Aho. Kaikko opiskeli valtiotieteitä ja graafista alaa ja tuli sitten vuonna 1962, 25-vuotiaana, Kouvolan Sanomia julkaisseen Kouvolan Sanomalehti -yhtiön sekä Lehtikanta-yhtiön toimitusjohtajaksi. Vuodesta 1984 hänen johtoonsa tuli myös Sanomalehti Kotka -yhtiö, joka julkaisi Etelä-Suomea ja vuodesta 1986 kirjapainoyhtiö Anson. Vuodesta 1992 hän oli painotalo ScanWebin omistaja ja hallituksen puheenjohtaja aina kuolemaansa saakka. Kaikko oli urheilun harrastaja, joka tuki taloudellisesti Kouvolan alueen urheiluseuroja ja osallistui niiden toimintaan, mutta hänen johtamansa yhtiöt tekivät myös huomattavia lahjoituksia kulttuurin hyväksi. Teollisuusneuvoksen arvonimen Kaikko sai vuonna 1988. Raviharrastaja Kaikon kunniaksi Kouvolaan on perustettu Jouni Kaikko Memorial -ravikilpailu.